Ego Alanus, Dei gratia Autissiodorensis episcopus, notum facio tam presentibus quam futuris quod Herbertus de Merriaco dedit ecclesie Regniaci partem suam de tota terra que est in valle Roboris, hoc est medietatem tocius vallis. Hujus donationis testes sunt : Gaufridus abbas Clarevallis, Richardus, Bartholomeus, Jacobus, Ascherus monachi ; de militibus : Gaufridus de Monteregali, Guido de Asneriis. Hoc quoque donum postea concessit domina Autissidora mater ipsius Herberti apud Bassiacum coram his testibus : Gaufrido Gemello canonico Autissiodori, Gaufrido de Monteregali, Guidone de Asneriis et Galterio serviente ipsius. Hoc ipsum laudavit Regina uxor ipsius Herberti apud villam de Crevent, presentibus his testibus : Gaufrido Gemello canonico Autissiodorensi, Guillelmo Bugro milite de Raveriis, Gaufrido de Monteregali, Guidone de Asneriis. Actum anno Christi [...].